Nematodes

Nematodes er en slekt av biller som ligner smellere (Elateridae).

Utseende 
Små til middelsstore (3-11 millimeter), slanke, blanke, mørkbrune til svarte råtevedbiller, de ligner smellere (Elateridae). Oversiden er fint hårete. Hodet er forholdsvis lite og lett nedoverbøyd. Antennene er 11-leddete, litt sasgtakkede, omtrent så lange som hode + pronotum. Brystskjoldet (pronotum) er avrundet firkantet, omtrent så langt som bredt, med litt uttrukne bakhjørner. En tapp på forbrystet griper inn i en grop på mellombrystet og billene kan "smelle" med å brekke denne tappen ut av gropen, i likhet med smellerne. Dekkvingene er avlange, noe avsmalnende bakover, så brede som eller litt smalere enn brystskjoldet. De har fine lengdestriper. Beina er temmelig korte.

Larvene finnes i to hovedtyper: den ene ligner larver av praktbiller (Buprestidae), er sylindrisk og tynnhudet med frembryst-segmentet (prothorax) kraftig oppsvulmet; den andre typen er parallellsidig, ganske flat, hard (sterkt sklerotisert), hodet er hardt og kileformet. Begge typene har beina sterkt redusert eller helt manglende. Munndelene er også nokså sterkt redusert, og larvene kan trolig bare ta til seg flytende føde.

Levevis 
De fleste artene har larver som lever i død ved, men enkelte larver graver i jorden og lever på planterøtter. Larvenes munndeler synes bare å tillate flytende føde, og det er uvisst hva de faktisk spiser. Kanskje skiller larvene ut fordøyelsesenzymer, og tar opp oppløste næringsstoffer fra den omkringliggende veden. En annen mulighet er at de lever av slimsopper som vokser i veden. De larvene som er harde og flate kan ta seg fram gjennom ganske tett ved å presse seg mellom vedfibrene. Siden billene er avhengige av død ved er de truet av moderne skogbruksmetoder der lite døde greiner og stokker blir liggende igjen i skogen. De fleste norske artene står på Rødlisten over truede arter. De voksne billene kan fanges i ulike feller, men man finner dem sjelden. Dette kan skyldes at de er kortlivede, eller flyr lite, eller også at de er reelt sjeldne og truede arter.

Utbredelse 
Slekten er hovedsakelig utbredt i den neotropiske økosonen, men forekommer også i Nord-Amerika, Afrika, Palearktis og Australia .

Systematisk inndeling 

 Ordenen biller, Coleoptera
 Underordenen Polyphaga
 Overfamilien smellere, Elateroidea
 Familien råtevedbiller, Eucnemidae Eschscholtz, 1829
 Underfamilien Macraulacinae Fleutiaux, 1922
 Stammen Nematodini Leiter, 1976
 Slekten Nematodes Berthold, 1827
 Nematodes africanus Otto, 2017 
 Nematodes atropos (Say)
 Nematodes biimpressus Fleutiaux, 1911
 Nematodes collaris
 Nematodes cuneatus Guérin, 1843
 Nematodes cylindricus Laporte de Castelnau, 1835
 Nematodes deknuydti Chassain & Touroult, 2014
 Nematodes eddyi Chassain, 2017
 Nematodes exiguus Fisher
 Nematodes filum (Fabricius, 1801) - eneste art i Europa
 Nematodes guadelupensis Fleutiaux, 1911
 Nematodes humphreyi Muona, 2000
 Nematodes infuscatus Bonvouloir, 1875
 Nematodes lateralis Otto, 2016
 Nematodes major Bonvouloir, 1872
 Nematodes mexicanus (Laporte de Castelnau, 1835)
 Nematodes micros Bonvouloir, 1875
 Nematodes penetrans (LeConte, 1852)
 Nematodes peruvianus Cobos, 1964
 Nematodes pubescens (MacLeay, 1872)
 Nematodes puertoricensis Fisher
 Nematodes rugicollis Chevrolat
 Nematodes suspectus Bonvouloir, 1875
 Nematodes watanabei Hisamatsu, 1963

Referanser

Eksterne lenker 
 bugguide.net - bildedatabase over nordamerikanske insekter
 Atlas of Living Australia - Nematodes 
 

Biller formelt beskrevet i 1827
Dyr formelt beskrevet av Arnold Adolph Berthold
Råtevedbiller